Nodarbība tiešsaistē "Konfidencialitāte, informētā piekrišana un kontrakts attālinātajā supervīzijā: daži praktiski datu aizsardzības aspekti".Darbība attālinātā vidē rada jaunus izaicinājumus un papildu risinājumu nepieciešamību gan organizatoriski, gan pašā supervīzijas procesā. Nodarbībā nedaudz no teorijas un daudz no praktiskās pieredzes: *apskatīsim zināmos un ne tik zināmos aspektus attiecībā uz konfidencialitāti un informēto piekrišanu attālinātās supervīzijas procesā kopsakarā ar fizisko personu datu aizsardzības prasībām; *izvērtēsim supervīzijas kontrakta būtiskākos nosacījumus datu aizsardzības kontekstā; *praktiski izmēģināsim atrast un pārbaudīt dažus svarīgus datu aizsardzības elementus katrs savos izmantotajos tehniskajos risinājumos. Nodarbība paredzēta praktizējošiem supervizoriem. Nodarbība var noderēt papildu izpratnei: *citiem pēc līdzīgiem principiem praktizējošiem palīdzošo profesiju pārstāvjiem (psihologiem, psihoterapeitiem, mākslas terapeitiem, mediatoriem, karjeras konsultantiem, koučiem u.c.); *organizāciju pārstāvjiem, kuri organizē supervīzijas pieejamību savās darba vietās; *esošiem un topošiem supervīzijas dalībniekiem. Nodarbību vada Indra Markova - sertificēta supervizore, koučs, praktizējoša datu aizsardzības speciāliste (tiesības mācīt apstiprinājusi Datu valsts inspekcija). INTERESĒ